Kris Humphries se prokureur bedank | Nuus24
Los Angeles – Een van Kris Humphries se prokureurs het bedank omdat hy en die basketbalspeler nie ooreenstem oor sy egskeiding van Kim Kardashian nie.Marshall Waller, Humphries se prokureur in Kalifornië, het in dokumente wat aan die hof oorhandig is, gesê dat die prokureur-en-kliënt-verhouding tussen hom en Humphries nie gered kan word nie.Waller het gesê dat hy sy verskille oor die rigting waarin die egskeiding-saak gaan, met Humphries bespreek het, maar dat dit geen vrugte afgewerp het nie, het TMZ berig.Waller stem glo nie saam met Humphries se besluit om die huwelik nietig te verklaar nie, omdat hy voel dat dit die regstelsel misbruik.Kardashian (32) het aanvanklik die 27-jarige Humphries om 'n egskeiding gedagvaar, maar Humphries wil die huwelik op gronde van bedrog nietig laat verklaar.– Volg Nuus24 op Twitter Lees meer oor: kris humphries | kim kardashian | bekendes VOLGENDE OP NUUS24X